PIECES JUSTIFICATIVES. 77 



gueur le royaulme pourroit souffrir, prie mondit seigneur de Bretaigne, à mondil sei- 

 gneur de Bourgogne, que, sans longue dissimulation, il lui plaise, à cestc foiz, à l'appoin- 

 tement et conclusion entendre et déclérer appertement son voloir à la manière comment il 

 vouldra que la chose lui soit faite et exécutée. Et mondit seigneur de Bretaigne , confiant 

 que mondit seigneur de Bourgogne ne sera pas excessif hors les termes de raison en ceste 

 matière, se offre et promet le lui faire faire et tenir au roy. 



Item, et, pour ce que la chose ne tarde, mondit seigneur a fait devers le roy qu'il 

 envoyé une ambaxade devers luy, adfin d'appoincter avecques lui et en faire en tèle ma- 

 nière que lui et son conseil adviseront qu'il soit affaire. 



Item, et se monseigneur de Bourgogne advisc que pour l'onneur de lui, veu ledit 

 mal qui, pour ledit cas avenu en la personne de feu mondit seigneur de Bourgogne, est 

 avenu et est en ce royaulme, il lui soit honnorahle, adfin qu'il entende audit Iraictié, lui 

 dira ledit monseigneur le chancelier que mondit seigneur de Bretaigne le lui conseille, 

 comme proche frère, cousin, ami et alyé de luy, l'en prie et requiert et somme, et aura 

 une lettre patente de procuration de mondil seigneur o povoir de ce faire. 



Item, que le conte de Suffolk dit à mondit seigneur de Bretaigne, en sa ville de Bennes 

 dernièrement, cuidant certainement qu'il deust prendre et faire aliances avec le roy 

 d'Engleterre et les ducs de Bedfort et de Gloxestre, les paroles qui s'ensuivent : 



C'est assavoir, que monseigneur de Bourgogne avoit tenu très-mauvais termes audit 

 roy d'Engleterre, ausdiz ducs de Bedfort et de Gloxestre et à eulx tous, et que le conte de 

 Salisbury et luy s'en estaient acquictiez audit de Bedford, et que s'il povoit avoir bonne 

 paix ou trêves entre ledit roy et ducs de Bedford et de Gloxestre et luy, la manière est 

 loute pourveue pour avoir briefment fait de mondit seigneur de Bourgogne. 



Item, soit pratiquée la joincture de mesdiz seigneurs les ducs de Bourgogne et de 

 Bretaigne, les ungs avec les autres, envers tous et contre tous, à tousjours mais; et se 

 mestierestet autrement faire ne se puet, eulx déclérer conjoinclement ensamblc en leurs 

 purs et privez noms à l'encontre des Angloiz, à la conservation de leurs personnes et sei- 

 gneuries, lesquelles aliances, se le cas le désire, seront confermées de nostre saint-père 

 le pape, sans jamais en prendre dispensation pour quelconque chose qu'il puisse avenir, 

 adfin que perpétuellement, et à tousjours, ilz soient en vraye union et fermes aliances, 

 comme frères, parens et amis. 



